ddrg/super_eurlex huggingface dataset:
DA Den Europæiske Unions Tidende CE 78/266

(2004/C 78 E/0266)

SKRIFTLIG FORESPØRGSEL E-3339/03

af Roberta Angelilli (UEN) til Kommissionen

(12. november 2003)

Om: Finansieringsmulighed for sundhedsmyndighederne (ASL) i Fiumicino og Rom XIII

Det område, der udgøres af Fiumicino kommune og bydel 13 i Rom udgør en risikozone, dels på grund af sine miljømæssige karakteristika, dels på grund af forekomsten af steder, der let kan blive mål for terrorangreb.

I denne zone ligger der således et område under havets overflade, der er i fare for oversvømmelse, den største pinjeskov i Europa, som blev alvorligt beskadiget af en voldsom skovbrand i sommeren 2001, en kyststrækning, der udgør sommerens rejsemål for ca. en million turister, den internationale lufthavn Leonardo da Vinci, den militære lufthavn Pratica di Mare, den italienske præsident Ciampis feriebolig og det italienske skatte- og toldpolitis uddannelsesinstitution.

På grund af alt dette ville det være oplagt for de lokale sundhedsmyndigheder, der har ansvaret for dette område, ASL RM D, at tage initiativer til fremme af borgernes sikkerhed for at forhindre naturkatastrofer og eventuelle terroraktioner og for effektivt at holde mulige faresituationer under kontrol.

Kan Kommissionen på denne baggrund oplyse følgende:

1. Findes der inden for rammerne af såvel strukturfondene som andre fællesskabsprogrammer EU-midler til finansiering af denne slags projekter?

2. Kan de lokale sunhedsmyndigheder som privatretligt organ, der hovedsageligt ejes af regionen Lazio komme i betragtning til sådanne — eller til nogle af disse — midler?

Svar afgivet på Kommissionens af Michel Barnier

(23. december 2003)

Denne fond kan kun yde støtte til områder, der gennemgår økonomisk og social omstilling og er fastlagt på grundlag af kriterierne i artikel 4 i Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene (1). Ud fra de italienske myndigheders forslag er de områder, det ærede medlem nævner, ikke omfattet af dette program for 2000-2006 og kan derfor ikke samfinansieres gennem Den Europæiske Fond for Regionaludvikling.

Foranstaltninger til forebyggelse af naturskabte risici som dem, der nævnes af det ærede medlem, er berettiget til støtte fra Den Europæiske Fond for Regionaludvikling.

(1) EFT L 161 af 26.6.1999.
DA Den Europæiske Unions Tidende CE 78/288

(2004/C 78 E/0288)

SKRIFTLIG FORESPØRGSEL E-3461/03

af Peder Wachtmeister (PPE-DE) til Kommissionen

(21. november 2003)

Om: Bestikkelsesskandale inden for det svenske detailhandelsmonopol Systembolaget AB

Under forhandlingerne forud for Sveriges medlemskab af EU gav Kommissionen tilladelse til, at Sverige kunne beholde sit statslige detailhandelsmonopol for salg af alkohol, men Kommissionen understregede, at alle forhold, som gav anledning til forskelsbehandling af nationale varer i forhold til varer, der indføres fra andre EU-lande, skulle bortfalde.

For øjeblikket er man ved at opklare en bestikkelsesskandale inden for det svenske detailhandelsmonopol Systembolaget AB. 35 chefer er efter forlydende mistænk for grove tilfælde af bestikkelse. Tre leverandører nævnes i politiets efterforskningsrapport, hvoraf en mistænkes for bestikkelse. Det antages, at visse leverandører over et længere tidsrum er blevet favoriseret til gengæld for rejser og gaver.

Agter Kommissionen på den baggrund at undersøge det svenske detailhandelsmonopol og eventuelt fratage det eneretten til detailsalg af alkohol i Sverige?

Svar afgivet på Kommissionens vegne af Mario Monti

(8. januar 2004)

Da Sverige blev medlem af EU, aftalte man med Kommissionen, at den kompetente svenske myndighed (Konkurrensverket) skulle sørge for, at Systembolaget drev sit detailmonopol på en ikke-diskriminerende måde.

Denne tilsynsordning gælder stadig. Kommissionen vil dog bevare sin tætte og vedvarende kontakt med de svenske myndigheder for at sikre sig, at der ikke forekommer nogen diskrimination i strid med EF-traktaten.
DA Den Europæiske Unions Tidende CE 84/94

(2004/C 84 E/0121)

SKRIFTLIG FORESPØRGSEL E-3729/03

af Roberta Angelilli (UEN) til Kommissionen

(10. december 2003)

Om: Opdatering af situationen med hensyn til midlerne fra Save II-programmet til Prato Kommune

Under henvisning til den tidligere forespørgsel E-0971/03 (1), hvori Kommissionen blev anmodet om at oplyse, om Prato Kommune havde forelagt projekter og fået bevilget støtte fra Save II-programmet, svarede Kommissionen den 25. april 2003, at der ikke var indgivet forslag.

Kan Kommissionen oplyse, om den efter denne dato og til dato har modtaget Save II-projekter fra ovennævnte kommune?

(1) EUT C 268 E af 7.11.2003, s. 169.
—

Provinsen Perugia e Terni (med regionen Umbria): projektet Womanenterprise kunne ikke gives støtte, fordi MEDA-fonden ikke ville gå med til at medfinansiere programmet, og at det følgelig ikke var muligt at medfinansiere de projekter, der var indsendt at et partnerskab, som både bestod af lokalsamfund fra EU og lokalsamfund fra MEDA-landene.
DA Den Europæiske Unions Tidende CE 84/90

(2004/C 84 E/0109)

SKRIFTLIG FORESPØRGSEL E-3714/03

af Roberta Angelilli (UEN) til Kommissionen

(10. december 2003)

Om: Opdatering af situationen med hensyn til midlerne fra Altener II-programmet til Prato Kommune

Under henvisning til den tidligere forespørgsel E-0971/03 (1), hvori Kommissionen blev anmodet om at oplyse, om Prato Kommune havde forelagt projekter og fået bevilget støtte fra Altener II-programmet, svarede Kommissionen, at der ikke var indgivet forslag.

Kan Kommissionen give oplysninger om eventuelle projekter, der er forelagt efter datoen for dens svar (den 25. april 2003)?

(1) EUT C 268 E af 7.11.2003, s. 169.
DA Den Europæiske Unions Tidende CE 84/497

(2004/C 84 E/0575)

SKRIFTLIG FORESPØRGSEL P-2817/03

af Konstantinos Hatzidakis (PPE-DE) til Kommissionen

(18. september 2003)

Om: Nyt Olympic Airways

Den 29. august fremlagde den græske transportminister, Christos Verelis, et forslag for det græske parlament, der fører til oprettelse af det nye Olympic Airways, som skulle hedde Olympic Airlines. Dette nye selskab skal udelukkende varetage flyvninger, som skyldes sammenlægningen af de tre relevante afdelinger af Olympic Airways, Olympic Aviation og Macedonian Airlines. Det meddeltes ligeledes, at Olympic Airlines ville beskæftige 1 850 personer, og at dets kapital ville beløbe sig til 140 millioner euro. Ministeren erklærede, at Macedonian Airlines gav den retlige ramme for oprettelsen af det nye selskab, og at proceduren for udskillelse af et bestemt virksomhedsområde var fuldstændig i overensstemmelse med fællesskabsretten og national lovgivning.

1. Er Kommissionen, som det hævdes af den græske regering, blevet regelmæssigt informeret under proceduren for oprettelse af det nye luftfartsselskab?

2. I hvilket omfang skønnes den konkrete løsning at være i overensstemmelse med fællesskabsretten, og i hvilket omfang er de ansatte i dette nye luftfartsselskab sikret deres stilling?

3. Hvorledes og hvornår har Kommissionen til hensigt at foretage sig noget i denne sag?

Svar afgivet på Kommissionens vegne af Loyola de Palacio

(20. oktober 2003)

Kommissionen har haft regelmæssige kontakter med de græske myndigheder om projektet til privatisering af Olympic Airways. De modtagne oplysninger er imidlertid forblevet forholdsvis ufuldstændige. For at fremskynde disse oplysningers viderebringelse og som følge af vedtagelsen af privatiseringsloven den 5. september 2003 vedtog Kommissionen den 8. september 2003 en afgørelse, hvorefter Grækenland skal stille alle oplysninger om privatiseringen af Olympic Airways til Kommissionens rådighed. De græske myndigheders har den 11. september 2003 sendt et svar til Kommissionen. Dette svar er netop nu ved at blive gennemgået.

Da Kommissionen ikke råder over alle oplysninger om privatiseringen, kan den ikke udtale sig om, hvorvidt de græske myndigheders planer er i overensstemmelse med EU-retten. Desuden vides der på indeværende tidspunkt intet om hverken de sociale aspekter af privatiseringsplanen eller om, hvorledes de aktiviteter, der ikke overtages af det nye selskab, skal afvikles.

Kommissionen vedbliver at være i nær kontakt med de græske myndigheder, som på deres side skal give Kommissionen meddelelse om det endelige privatiseringsprojekt, inden det gennemføres, således at Kommissionen kan udtale sig om, hvorvidt det er i overensstemmelse med EU-retten.
DA Den Europæiske Unions Tidende CE 78/433

(2004/C 78 E/0454)

SKRIFTLIG FORESPØRGSEL P-2799/03

af Domenico Mennitti (PPE-DE) til Kommissionen

(17. september 2003)

Om: Etablering af paneuropæiske korridorer

Den europæiske integration er nu nået til sin afsluttende fase med ti nye landes tiltrædelse af EU.

Det haster derfor med at etablere individualiserede infrastrukturer for at fremme de økonomiske forbindelser på et territorium, hvis dimensioner udvides kraftigt.

Blandt de forudsete infrastrukturer er de »paneuropæiske korridorer«, der opfattes som egnede redskaber til at fremme det økonomiske samkvem, navnlig samhandelen, af særlig betydning.

Agter Kommissionen ikke på baggrund af ovenstående at uddybe de prioriterede kriterier og at lægge særlig vægt på den korridor, der er anført som nr. 8 inden for rammerne af planerne for udvikling af de lande, som ligger ud til Middelhavet, og som skal støttes gennem etablering af passende infrastrukturer?

Svar afgivet på Kommissionens vegne af Loyala de Palacio

(15. oktober 2003)

Udvidelsen af Unionen vil medføre en større ændring af korridorbegrebet. To tredjedele af de eksisterende korridorer vil ligge inden for Unionen og kun en tredjedel uden for. Korridorerne eller akserne benyttes både inden for og uden for den udvidede Union — indenfor til at kanalisere de nye prioriterede transportruter, der opstår som følge af den øgede økonomiske integration, og som er blandt emnerne for den igangværende revision af retningslinjerne for det transeuropæiske transportnet (TEN-T), og — udenfor som genspejling af udviklingen i den internationale handel.

Der er imidlertid behov for en tilbundsgående nyvurdering af den fremtidige udvikling af korridorerne samt forvaltningen heraf. Antallet af korridorer bør formentlig forblive på et niveau, der er til at forvalte og finansielt gennemførligt. Disse nydefinerede korridorer eller akser behøver en snæver og systematisk overvågning med henblik på at blive virkeliggjort inden for et rimeligt tidsrum. Der er til korridorerne udviklet forskellige former for nyttige strukturer til forvaltningen. Disse strukturer (aftalememoranda, styrelsesudvalg, m.v.) forventes at gøre fremskridt med udarbejdelse af oversigter, påpegelse af flaskehalse og fastlæggelse af prioriterede projekter.

I sidste ende afhænger fuldførelsen af Korridor VIII, som først er blevet fastlagt for nylig, i første række helt af de berørte lande. Som det må være det ærede medlem bekendt, er hele den samlede forberedelse af Korridor VIII på skinner også omtalt i rapporten fra TEN-T-gruppen på højt plan som et vigtigt projekt med henblik på territorial samhørighed.
DA Den Europæiske Unions Tidende CE 84/716

(2004/C 84 E/0804)

SKRIFTLIG FORESPØRGSEL E-0453/03

af Graham Watson (ELDR) til Kommissionen

(19. februar 2003)

Om: Boris Shikhmuradov

Har Kommissionen kendskab til sagen vedrørende den turkmenske oppositionsleder, Boris Shikhmuradov, der er anklaget for mordforsøget på præsident Nyazov?

Shikhmuradov er af Turkmenistans højeste repræsentative organ, Halk Maslikhat, blevet idømt livsvarigt fængsel og har derfor ikke fået en retfærdig rettergang.

Kan Kommissionen lægge pres på Turkmenistans myndigheder og kræve overholdelse af internationale standarder, således at sagsøgte får en retfærdig rettergang?

Svar afgivet på Kommissionens vegne af Christopher Patten

(5. marts 2003)

Kommissionen har et godt kendskab til sagen vedrørende Boris Shikmuradov. EU har givet udtryk for bekymring i sine henvendelser angående denne sag og andre menneskerettighedstilfælde i Turkmenistan efter mordforsøget på præsident Saparmurad Nijazov den 25. november 2002.

Boris Shikmuradov var Kommissionens direkte samtalepartner, dengang han var sit lands udenrigsminister. Hans tilståelse på video og den retssag, der blev iværksat fem dage, efter at han var blevet arresteret, uden noget rigtigt forsvar og international bistand, svarer ikke til Turkmenistans forpligtelser i Organisationen for Sikkerhed og Samarbejde i Europa (OSCE). Kommissionen er enig i, at retssagen mod Boris Shikhmuradov ikke har været retfærdig. Mere generelt har EU i OSCE's permanente råd udtrykt bekymring angående de metoder, der er blevet anvendt i forbindelse med undersøgelsen og opfølgningen af hændelserne den 25. november 2002. Kommissionen er klar over, at handels- og samarbejdsaftalen med Turkmenistan ikke indeholder bestemmelser om en politisk dialog, men den vil fortsætte med at øve pres angående denne sag og andre menneskerettighedsanliggender via diplomatiske kanaler.
DA Den Europæiske Unions Tidende CE 78/394

(2004/C 78 E/0417)

SKRIFTLIG FORESPØRGSEL P-1979/03

af Ian Hudghton (Verts/ALE) til Kommissionen

(10. juni 2003)

Om: Syntetiske gestagener i p-piller og hormonal substitutionsterapi (HRT)

Der er stigende bekymring blandt brugere af p-piller og HRT-produkter indeholdende syntetiske gestagener efter forlydender om en mulig sammenhæng mellem syntetiske gestagener og brystcancer samt andre risici. Syntetiske gestagener er kendt for at føre til et højt østrogenindhold, der netop er forbundet med brystcancer.

Kan Kommissionen angive, hvilken forskning der foretages for at fastslå, hvorvidt kvinder er i fare på grund af syntetiske gestagener? Hvilken vejledning gives der til læger om brugen af produkter indeholdende syntetiske gestagener, når der er tvivl om disse produkters sikkerhed, og hvilken offentlig oplysning gives der til EU-borgerne som baggrund for at kunne træffe valg af lægemidler indeholdende syntetiske gestagener?

Svar afgivet på Kommissionens vegne af Erkki Liikanen

(2. juli 2003)

Kommissionen er opmærksom på bekymringen blandt brugere af kombinations-p-piller og hormonal substitutionsbehandling.

Udvalget for Farmaceutiske Specialiteter (CPMP) under Det Europæiske Agentur for Lægemiddelvurdering (EMEA) vedtog den 28. september 2001 en offentlig evalueringsrapport om »Kombinations-p-piller og venøs tromboembolisme« og en erklæring efter at have vurderet »forholdet mellem tredjegenerations-p-piller, der indeholder progestinerne desogestrel og gestoden, og risikoen for venøs tromboembolisme«.

I denne rapport fra CPMP hedder det, at produktresuméet (dvs. den videnskabelige dokumentation vedrørende produkterne) og indlægssedlerne skal nævne forsigtighedsregler i forbindelse med brugen af disse produkter og meddeles læger, der ordinerer kombinations-p-piller, og kvinder, der har brug for svangerskabsforebyggelse.

I december 2002 vedtog medlemsstaternes lægemiddelmyndigheder et grundlæggende produktresumé for hormonal substitutionsbehandling med oplysninger om risikoen for hjerte-kar-sygdomme og cancer.

Endvidere gennemfører CPMP's arbejdsgruppe for lægemiddelovervågning i øjeblikket en specifik undersøgelse af kombinations-p-piller og hormonal substitutionsbehandling for at vurdere tegnene på en sammenhæng mellem indtagelse af piller og forekomsten af venøs tromboembolisme. Der foreligger endnu ikke en endelig videnskabelig udtalelse.

Hertil kommer, at Kommissionen finansierer European Prospective Investigation into Cancer and Nutrition (EPIC) (undersøgelse af sammenhængen mellem kost, kræft og sundhed). Denne undersøgelse kan også bidrage til opklaringen af en stigende eller faldende, men hidtil ukendt, relativ risiko for brystcancer i forbindelse med kombinations-p-piller og/eller hormonal substitutionsbehandling.
DA Den Europæiske Unions Tidende CE 78/715

(2004/C 78 E/0763)

SKRIFTLIG FORESPØRGSEL E-1441/03

af Caroline Jackson (PPE-DE) til Kommissionen

(24. april 2003)

Om: Dæk: Gennemførelse af direktiv 1999/31/EF om affaldsdeponering

Direktiv 1999/31/EF (1) om affaldsdeponering indfører et forbud mod hele, brugte dæk i deponeringsanlæg fra juli 2003 og af strimlede, brugte dæk fra juli 2006.

1. I 2001 gik 74 % af de brugte dæk i Spanien stadig til deponeringsanlæg. Kan Kommissionen give tilsagn om, at den vil rette henvendelse til de spanske myndigheder, hvis de ikke opfylder deres forpligtelse i henhold til direktivet inden fristerne, især fristen i juli 2003? Hvad har Kommissionen foretaget sig for over for den spanske regering at fremhæve, hvor vigtigt det er at overholde fristen?

2. I 2001 gik 69 % af de brugte dæk i Polen til deponeringsanlæg. Kan Kommissionen udtale sig om, hvorvidt den polske regering har forhandlet om en undtagelse fra denne del af direktivet, eller vil fristerne gælde uændret fra den dato, hvor Polen tiltræder EU?

Svar afgivet på Kommissionens vegne af Margot Wallström

(27. maj 2003)

I henhold til artikel 5, stk. 3, litra d), i Rådets direktiv 1999/31/EF må hele brugte dæk ikke modtages på deponeringsanlæg fra 16. juli 2003 og ituskårne brugte dæk fra 16. juli 2006.

Kommissionen er klar over, at gennemførelsen af dette forbud for visse medlemsstaters vedkommende udgør en betydelig udfordring. Hovedparten af medlemsstaterne har indført eller er i gang med at etablere ordninger til indsamling af dæk for at få dem væk fra deponeringsanlæggene.

Kommissionen har til opgave at sikre en korrekt anvendelse af fællesskabslovgivningen i lyset af de beføjelser, den har fået overdraget af EF-traktaten. Som traktatens vogter vil den ufortøvet træffe alle nødvendige forholdsregler, herunder indlede overtrædelsesprocedurer efter EF-traktatens artikel 226, med henblik på at sikre, at fællesskabslovgivningen overholdes.

Polen har ikke anmodet om nogen overgangsperiode med hensyn til forbuddet mod deponering af brugte dæk. Derfor skal Polen have gennemført forbuddet inden tiltrædelsesdatoen.

(1) EFT L 182 af 16.7.1999, s. 1.
2.

Vil den i denne forbindelse navnlig angive: a) antallet af uddannede økonomer, der afsættes til at udarbejde specifikke rapporter for hver medlemsstat, herunder en sammenligning af disse tal med bemandingen af IMF's »country desks«, b) antallet af medarbejdere, der udsendes til medlemsstaterne, og varigheden af deres ophold, samt c) det typiske program for et sådant besøg, herunder den hierarkiske indplacering og kompetenceområderne for de personer, man taler med?
DA Den Europæiske Unions Tidende CE 84/94

(2004/C 84 E/0122)

SKRIFTLIG FORESPØRGSEL E-3730/03

af Roberta Angelilli (UEN) til Kommissionen

(10. december 2003)

Om: Opdatering af situationen med hensyn til midlerne fra Save II-programmet til Siena Kommune

Under henvisning til den tidligere forespørgsel E-0972/03 (1), hvori Kommissionen blev anmodet om at oplyse, om Siena Kommune havde forelagt projekter og fået bevilget støtte fra Save II-programmet, svarede Kommissionen den 25. april 2003, at der ikke var indgivet forslag.

Kan Kommissionen oplyse, om den efter denne dato og til dato har modtaget Save II-projekter fra ovennævnte kommune?

(1) EUT C 268 E af 7.11.2003, s. 169.
DA Den Europæiske Unions Tidende CE 78/363

(2004/C 78 E/0382)

SKRIFTLIG FORESPØRGSEL E-1232/03

af Nicholas Clegg (ELDR) til Kommissionen

(2. april 2003)

Om: Medlemsstaternes politikker om lufthavnsudvidelse

Kan Kommissionen forelægge en oversigt over de største lufthavnsudvidelsesprojekter i medlemsstaterne, som den har kendskab til, samt udtale sig om, hvorvidt den mener, at projekterne:

1. er tilstrækkeligt koordinerede mellem EU-medlemsstaterne?

2. er tilstrækkelige til at klare den forventede stigning i antallet af flypassagerer i de kommende 40 år?

Svar afgivet på Kommissionens vegne af Loyola de Palacio

(15. maj 2003)

Kommissionen indsamler eller administrerer ikke systematisk oplysninger om udvidelser af lufthavne i EU og har følgelig heller ikke noget samlet overblik over igangværende eller planlagte lufthavnsudvidelser, eftersom lufthavnsforvaltning og -planlægning sorterer under medlemsstaterne.

Kommissionen erkender, at den langsigtede vækst i lufttransporten har omfattende virkninger med hensyn til etablering af den nødvendige luftfartsinfrastruktur. I Kommissionens hvidbog fra september 2001 (1) påpegedes det, at kapacitetsproblemer såvel i luften som på jorden udgør væsentlige hindringer for den økonomiske vækst. I sit arbejdsprogram for 2003 har Kommissionen medtaget offentliggørelsen af en meddelelse om lufthavnskapaciteten. I forbindelse hermed er der ved at blive truffet forberedelser til udformning af en fællesskabspolitik for lufthavnskapacitet og -effektivitet. Som anført i hvidbogen og i lyset af reaktionerne herpå undersøger Kommissionen, hvorvidt revisionen af de nuværende retningslinjer for det transeuropæiske transportnet, der tager sigte på at koncentrere indsatsen om den vigtigste infrastruktur for den internationale trafik og samhørigheden på det europæiske kontinent, kan blive et led i denne politik.

(1) Hvidbog — Den europæisk transportpolitik frem til 2010 — de svære valg, De Europæiske Fællesskaber, september 2001.
DA Den Europæiske Unions Tidende CE 88/465

(2004/C 88 E/0478)

SKRIFTLIG FORESPØRGSEL E-3500/03

af Michl Ebner (PPE-DE) til Kommissionen

(24. november 2003)

Om: Kroatiens tiltrædelse af EU

I juni 2004 vil ti nye stater tiltræde EU, og i 2007 vil kandidatlandene Bulgarien og Rumænien tiltræde Den Europæiske Union, såfremt de opfylder EU's betingelser.

Hvad gør Kommissionen for at forberede Kroatien på, at landet kan tiltræde EU sammen med Bulgarien og Rumænien?

Svar afgivet på Kommissionens vegne af Christopher Patten

(16. januar 2004)

Kroatien ansøgte om medlemskab i februar 2003, og i april 2003 anmodede Rådet Kommissionen om at afgive udtalelse om ansøgningen om medlemskab. Efter planen vil Kommissionen afgive sin udtalelse i foråret 2004 og arbejder i øjeblikket på at vurdere, i hvilket omfang Kroatien opfylder de tre Københavskriterier. Det er derfor for tidligt at spekulere på, hvad udtalelsen kommer til at indeholde, og hvilken afgørelse Rådet vil træffe på basis deraf.

Det Europæiske Råd konkluderede den 12. december 2003, at tiltrædelsesforhandlingerne med Rumænien og Bulgarien vil kunne bringes til en positiv afslutning i 2004 på grundlag af egne resultater, og tiltrædelsestraktaten vil kunne undertegnes så tidligt som muligt i 2005. De to lande er således allerede langt fremme i tiltrædelsesforhandlingerne.

Kroatien vil kunne tiltræde Unionen, så snart landet er klar dertil, dvs. når det opfylder de nødvendige kriterier og har gennemført tiltrædelsesforhandlingerne. Reformtempoet i Kroatien vil være afgørende for forhandlingstempoet.